als_Latn dik_Latn sag_Latn
Shqipëria po humbet rreth 50 mijë bashkatdhetarë në vit. Eksodi është rikthyer në statistika të frikshme dhe po sjell me vete rrënimin e bizneseve, rritjen e plagëve sociale dhe shtimin e krimit të organizuar. Eksodi erdhi me ardhjen në pushtet të Edi Ramës dhe po sjell edhe shtimin e skeptikëve për shtimin e ritmeve të integrimit të vendit në Bashkimin Evropian
Pyetja e Ditës/A do e zërë virusi i eksodit kryeministrin Rama dhe ministrin Tahiri?
Pa frikë mund ta quajmë si 'eksodi' më i madh i shqiptarëve që largohen ndonjëherë nga vendi. Nuk bëhet fjalë për një 'luftë' ku banorët e një vendi ndihen të detyruar të lënë tokat e tyre. Tanimë, në 2015 shqiptarët po ikin nga zori, për shkak të varfërisë së madhe, e cila çdo ditë e më tepër vetëm po rritet. Me "rilindjen" në krye shqiptarët po ndeshen me rritjen e varfërisë dhe pamundësisë për të gjetur një vend pune. Ikja nuk shihet si dëshirë, ikja shihet si një nevojë për të mbijetuar në rastet, kur në vend asgjë nuk mund të serviret, përveç skëterrat. Shumica e të larguarve janë të rinj të lodhur nga korrupsioni, krimi gjithnjë në rritje, papunësia në nivele alarmante. Po ashtu ky largim në shifra tmerruese po vjen edhe si shkak i pasurimit të politikanëve në kurriz të xhepave të qytetarëve shqiptar. Janë të shumta rastet kur duke shfrytëzuar mundin e qytetarëve, përfitimet shkojnë në xhepat e qeveritarëve. Këtë herë qytetarët po largohen drejt Perëndimit me shpresë që të mos kthehen më. I çuditshëm është fakti që media qeveritare u mundua ta mbulojë me shpejtësi rastin e eksodit të Vlorës në fundvitin e kaluar, në një kohë kur ishin 600 qytetarë që u dyndën në dyert e portit, për tu larguar drejt BE. Ndërkohë që u raportua se ishin mbi 1000 mijë shqiptarë që kishin kaluar drejt Italisë ato ditë, me destinacion Gjermaninë dhe vendet e tjera të BE. Dhe eksodi vazhdon. Aq sa, në një vit popullsia e Shqipërisë ka pësuar rënie. Sipas INSTAT, popullsia e Shqipërisë ka pasur tendencë largimi nga vendi. Ajo që duket qartë nga shifrat, është se emigracioni po rrudh gjithmonë e më shumë popullsinë shqiptare. Në bazë të dhënave të INSTAT në vitin 2014, u vlerësua të jenë larguar nga vendi 46.413 persona ku 52% ishin meshkujt. Migracioni neto gjatë vitit të kaluar ka qenë - 18.046 duke sjellë rrjedhimisht që popullsia e Shqipërisë të pësoj një rënie prej 2.942 personash. Mosha mesatare e popullsisë së Shqipërisë në 1 Janar 2015 është 35 vjeç. Ndërsa raporti gjinor në lindje për vitin 2014 ishte 109,4 meshkuj për çdo 100 femra. Qarku me popullsinë më të lartë në Shqipëri mbetet Tirana, e ndjekur nga Fieri dhe Elbasani ndërsa qarqet me popullsinë më të ulët në vend janë Gjirokastra, Kukësi dhe Dibra. Nga të gjitha qarqet vetëm Tirana, Durrësi dhe Vlora kanë njohur rritje të popullsisë, ndërsa popullsia e të gjitha qarqeve të tjera ka pësuar rënie. Qarku me rritjen më të madhe të popullsisë është Tirana me një rritje vjetore prej 1,61 %, ndërsa qarku me rënien më të lartë të popullsisë është Gjirokastra me një rënie vjetore prej 1,84 %. Fushata e largimit nga Shqipëria, është ndoshta më serioze se ajo e shqiptarëve të Kosovës, por këtu, me urdhër të prerë të Edi Raëms, është vendosur kodi i heshtjes dhe askush deri më tani nuk e ka ngritur një shqetësim të tillë në rang publik. Teksa janë munduar maksimalisht që ta etiketojnë "emigrimin masiv" si fenomen periferik dhe i pavlefshëm për të bërë zhumë, çka nënkupton se numri i atyre që largohen është shumë herë më pak se i atyre që kthehen. Por, 50 mijë të larguarit në vetëm një vit, janë një tregues i fortë i shpopullimit të Shqipërisë. Eksodi i heshtur është rikthyer, por sot shqiptarët po e shohin rrugën e largimit si rrugë pa kthim.
Leonard Quku
als_Latn als_Latn als_Latn azb_Arab